Cvičenie sa koná v pobrežných vodách neďaleko prístavu Danang v strednom Vietname.
Jeho hlavným cieľom je nácvik zvládania "neplánovaných námorných stretnutí" bez rizika stupňovania napätia.
Na manévroch, ktorých súčasťou sú aj simulované operácie zamerané na záchranu ponoriek, sa zúčastňujú dve americké vojnové plavidlá - torpédoborec Fitzgerald a menšia hladinová loď Fort Worth.
Spojené štáty na cvičenie vyslali aj odborníkov na výbušniny a podmorské záchranné akcie.
Vietnam v poslednom čase posilňuje svoje námorníctvo v snahe čeliť rastúcej vojenskej moci susednej Číny.
Obe krajiny sa opakovane dostávajú do územných sporov v oblasti Juhočínskeho mora.